hotchpotch/miracl-hf-unified huggingface dataset:
ইসহাক ইবনে ইবরাহিম আল-মুসআবি
আবুল হুসাইন ইসহাক ইবনে ইবরাহিম (, মৃত্যু জুলাই ৮৫০) ছিলেন ৯ম শতাব্দীতে আব্বাসীয় খিলাফতের একজন কর্মকর্তা। তিনি [[তাহিরি রাজবংশ|তাহিরি রাজবংশের সদস্য ছিলেন। খলিফা [[আল-মামুন]], [[আল-মুতাসিম]], [[আল-ওয়াসিক]] ও [[আল-মুতাওয়াক্কিল|আল-মুতাওয়াক্কিলের]] শাসনামলে তিনি একজন গুরুত্বপূর্ণ ব্যক্তিত্ব ছিলেন। তার মৃত্যুর পর কিছুকাল তার পুত্রদের হাতে ছিল। পরে তা [[মুহাম্মদ ইবনে আবদুল্লাহ ইবনে তাহির|মুহাম্মদ ইবনে আবদুল্লাহ ইবনে তাহিরকে]] অর্পণ করা হয়।[[বিষয়শ্রেণী:৮৫০-মৃত্যু]]
[[বিষয়শ্রেণী:বাগদাদের তাহিরি গভর্নর]]
[[বিষয়শ্রেণী:৯ম শতাব্দীর ইরানি ব্যক্তিত্ব]]
[[বিষয়শ্রেণী:৯ম শতাব্দীতে ইরান]]
আমেদাবাদ বি.আর.টি.এস
আহমেদাবাদ বিআরটিএস বা জনমার্গ হল গুজরাটের আহমেদাবাদ মহানগরির দ্রুত বাস পরিবহন ব্যবস্থা। এই ব্যবস্থায় ১৫০ টি বাস স্টপ ও ৮৯ কিমি নির্বাচিত পথ রয়েছে ।জনমার্গ বা আহমেদাবাদ বিআরটিএস প্রতিদিন ১৩০০০০ জন যাত্রি পরিবহন করে।এই পরিষেবা আহমেদাবাদ ও বৃহত্তর আহমেদাবাদ শহরে প্রাপ্ত।
আমেদাবাদ শহরের জনসংখ্য বর্তমানে ৬৩ লক্ষ থেকে ৭২ লক্ষ (২০১৪) হয়েছে ।আমেদাবাদ ভারত এর ষষ্ঠ বৃহত্তম শহর ও সপ্তম বৃহত্তম নগর অঞ্চল বা মহানগরি । ফলে এই বৃহত্তর জনসংখ্যরাকে সুষ্ঠ পরিবহন পরেষেবা প্রদানের লক্ষে ২০০৫ সালে এই প্রকল্প হাতে নেয়া হয় ২০০৬ সালে এর নির্মাণ কাজ শুরু হয় এবং ১৪অক্টবর ২০০৯ সালে গুজরাটের ততকলালিন মুখ্যমন্ত্রী নরেন্দ্র মোদি এই জনমার্গ তথা আমেদাবাদ বি.আর.টি.এস পরিষেবার উদ্ভদন করেন।
আমেদাবাদ বি.আর.টি.এস ৮৯ কিমি দীর্ঘ।এই ব্যবস্থায়ষ১৫০ টি স্টেশন রয়েছে।
এই ব্যবস্থার রুট গুলি হল -
নাহিদা আক্তার
নাহিদা আক্তার (জন্ম: ২ মার্চ, ২০০০) বাংলাদেশের উদীয়মান প্রমিলা আন্তর্জাতিক ক্রিকেটার। বাংলাদেশ মহিলা ক্রিকেট দলের অন্যতম সদস্য তিনি। দলে তিনি মূলতঃ বামহাতে ধীরগতিতে অর্থোডক্স বোলিং করে থাকেন। পাশাপাশি ডানহাতি ব্যাটসম্যান হিসেবেও ভূমিকা রাখছেন। ঘরোয়া ক্রিকেটে বাংলাদেশ ক্রীড়া শিক্ষা প্রতিষ্ঠানের পক্ষে খেলেন।
৩০ সেপ্টেম্বর, ২০১৫ তারিখে পাকিস্তানের বিপক্ষে করাচীতে অনুষ্ঠিত খেলায় টুয়েন্টি২০ আন্তর্জাতিকে তার অভিষেক ঘটে। মহিলাদের টুয়েন্টি২০ আন্তর্জাতিকে বাংলাদেশের সর্বকনিষ্ঠ মহিলা খেলোয়াড়ের মর্যাদা পান তিনি। এসময় তার বয়স ছিল মাত্র ১৫ বছর ২১২ দিন। প্রথম তিনটি টি২০আইয়ের প্রত্যেকটিতেই তিনি দুইটি করে উইকেট লাভে সক্ষমতা দেখান। এছাড়াও, প্রত্যেকটি খেলাতেই বরাদ্দকৃত সবগুলো ওভার সম্পন্ন করেন। একই দলের বিপক্ষে ৪ অক্টোবর, ২০১৫ তারিখে একদিনের আন্তর্জাতিকে অভিষেক ঘটে তার।
৫ ডিসেম্বর, ২০১৫ তারিখে ব্যাংককে অনুষ্ঠিত বাছাইপর্বের চূড়ান্ত ও একটিমাত্র খেলায় অংশ নেন। খেলায় তিনি আয়ারল্যান্ডের বিপক্ষে নির্ধারিত চার ওভারে ২/১৮ লাভ করেন। দল দুই উইকেটের ব্যবধানে পরাজিত হলেও ফাইনাল খেলায় অংশগ্রহণের প্রেক্ষিতে বাংলাদেশ দল ২০১৬ সালের আইসিসি মহিলা বিশ্ব টুয়েন্টি২০ খেলায় অংশগ্রহণের যোগ্যতা লাভ করে। অতঃপর ১০ ফেব্রুয়ারি, ২০১৬ তারিখে ভারতে অনুষ্ঠিতব্য আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে বাংলাদেশ ক্রিকেট বোর্ড কর্তৃক ঘোষিত দলে তাকেও অন্যতম সদস্যরূপে অন্তর্ভুক্ত করা হয়।
এইমন জিং ফুলেন
এইমন জিং ফুলেন () যিনি জিং ফুলেন () হিসেবে বেশি সমাদৃত, একজন ব্রিটিশ নৌ ক্লিয়ারেন্স ডাইভার, অভিযাত্রী, পর্বতারোহী, যিনি দ্রুততম সময়ে ইউরোপ ও আফ্রিকার সবগুলো সর্বোচ্চ শিখর জয় করে ২টি গিনেজ ওয়ার্ল্ড রেকর্ড অর্জন করেছেন।
তিনি ব্রিটিশ রয়্যাল নেভিতে একজন ক্লিয়ারেন্স ডাইভার ছিলেন, যেখানে তিনি ২০ বছর কাটিয়েছেন। ১৯৯০ খ্রিস্টাব্দে তিনি রাগবি খেলতে গিয়ে তাঁর ঘাঢ় ভেঙে ফেলেন, এবং ১৯৯৬ খ্রিস্টাব্দে মাউন্ট এভারেস্ট-এ হার্ট অ্যাটাকে আক্রান্ত হন।
জিং পৃথিবীর ১৬৮টা দেশের সর্বোচ্চ শিখরে আরোহন করেছেন। তিনি ১৯৮৭ খ্রিস্টাব্দে নৌবাহিনীতে থাকাকালীন, হেরাল্ড অফ ফ্রি এন্টারপ্রাইজ দুর্ঘটনার সময় মানুষের জীবনরক্ষা করে ব্রিটিশ রাণীর গ্যালান্ট্রি পুরস্কার পেয়েছিলেন।  তিনি বাংলাদেশের ট্রেকিং সম্প্রদায়ের কাছে খুব বেশি উচ্চারিত হন, বাংলাদেশের সর্বোচ্চ পর্বত সাকা হাফং প্রথম আবিষ্কার ও জয় করবার জন্য।
আবদুল্লাহ ইবনে তাহির আল-খোরাসানি
আবদুল্লাহ ইবনে তাহির (ফার্সি: عبدالله طاهر, আরবি: عبد الله بن طاهر الخراساني) (আনুমানিক ৭৯৮–৮৪৪/৫) ছিলেন খোরাসানের তাহিরি গভর্নর। ৮২৮ সাল থেকে মৃত্যুর পূর্ব পর্যন্ত তিনি এই পদে ছিলেন। 
আবদুল্লাহ প্রথম জীবনে তার পিতা তাহির ইবনে হুসাইনের অধীনে কাজ করেছেন। আল-আমিন ও আল-মামুনের মধ্যকার গৃহযুদ্ধের পর তিনি শান্তি ফিরিয়ে আনার কাজ করেছেন। পরবর্তীতে তিনি তার উত্তরসুরি হিসেবে আল-জাজিরার গভর্নর হয়। এসময় তাকে বিদ্রোহী নাসর ইবনে শাবাসকে দমন করতে হয়। ৮২৪ থেকে ৮২৬ সালের মধ্যে তিনি নাসরকে আত্মসমর্পণ করাতে সক্ষম হন। এরপর তাকে মিশর পাঠানো হয়। এখানে তিনি আবদুল্লাহ ইবনুল সারির নেতৃত্বে সংঘটিত উত্থান প্রতিহত করেন। এছাড়াও তিনি সাত বছর পূর্বে আন্দালুসিয়ান মুসলিমদের হস্তগত হওয়া আলেক্সান্দ্রিয়া পুনরুদ্ধার করেন। বহিষ্কৃত আন্দালুসিয়ানরা এরপর বাইজেন্টাইন ক্রিটে চলে যায় এবং ক্রিট আমিরাত প্রতিষ্ঠা করে।
৮২৮ সালে ভাইয়ের মৃত্যুর পর আবদুল্লাহ খোরাসানের গভর্নর হলেও তিনি ৮৩০ সালে নিশাপুর পৌছান। এর মধ্যে তিনি বেশ কিছু বিদ্রোহ দমনে নিয়োজিত ছিলেন। আবদুল্লাহর ভাই আলি এসময় তার ডেপুটি হিসেবে দায়িত্বপালন করেছেন।
আবদুল্লাহ নিশাপুরে মারা যান। তার মৃত্যুর পর তাহির ইবনে আবদুল্লাহ তার উত্তরসুরি হন। সেলজুক উজির নিজামুল মুলকের মতানুযায়ী আবদুল্লাহকে নিশাপুরে দাফন করা হয়েছিল।
কিং কং (১৯৩৩-এর চলচ্চিত্র)
কিং কং হচ্ছে মেরিয়ান সি. কুপার পরিচালিত এবং আর্নেস্ট বি. স্কোয়েডস্যাক প্রযোজিত বিখ্যাত চলচ্চিত্র। এটি ২ মার্চ ১৯৩৩ সালে নিউ ইয়র্ক এর রেভ রিভিউ তে প্রথম মুক্তি পায়। রোটেন টম্যাটোর মান অনুযায়ী এটি সর্বকালের শেষ্ঠ হরর মুভির তালিকায় প্রথম স্থান অধিকারী।
স্মৃতি ইরানি
স্মৃতি জুবিন ইরানি (বিবাহ পূর্ব-নামঃ মালহোত্রা , জন্মঃ ২৩শে মার্চ ১৯৭৫ সাল) হচ্ছেন একজন ভারতীয় রাজনীতিবিদ এবং সাবেক মডেল, টেলিভিশন অভিনেত্রী এবং প্রযোজক। তিনি বর্তমান ভারত সরকারের একজন মানব সম্পদ উন্নয়ন মন্ত্রী। ইরানি ভারতের রাজ্যসভার একজন সংসদ সদস্য হিসেবে গুজরাট রাজ্যের প্রতিনিধিত্ব করছেন।
স্মৃতি জন্মগ্রহণ করেন দিল্লীতে। তিন বোনদের মধ্যে তিনি সবচেয়ে বড়। তাঁর দাদু ছিলেন একজন আরএসএস স্বয়ংসেবক। দাদুর মতন তিনিও হলেন "শৈশবকাল থেকে রাষ্ট্রীয় স্বয়ংসেবক সঙ্ঘ (আরএসএস)-এর অংশ" এবং তাঁর মা একজন ভারতীয় জন সঙ্ঘের সদস্য। তিনি হলি চাইল্ড অক্সিলিয়াম স্কুলে ১২ ক্লাস পর্যন্ত পড়াশোনা করেন এবং পড়ালেখা চালিয়ে যেতে অসমর্থ হন। ইরানি নিজেই নিজের হলফনামায় নিয়ে পরস্পরবিরোধী তথ্য প্রদান করেন। বিশ্ববিদ্যালয় প্রতিনিধি মতে, ২০০৪ সালে তিনি যে শিক্ষাগত যোগ্যতা দাখিল করেন তাতে তিনি দিল্লি বিশ্ববিদ্যালয়ের (ব্যাচেলর ইন আর্টস, ১৯৯৬) চারুকলা থেকে স্নাতক ডিগ্রি লাভ করেন এবং ২০১৪ সালে উল্লেখ করা হয় দিল্লি বিশ্ববিদ্যালয় থেকে ব্যবসায় একটি অংশে তিনি স্নাতক ডিগ্রী (১ম পত্র, ব্যাচেলর ইন কমার্স, ১৯৯৪) সম্পন্ন করেন। উপরন্তু, স্কুল থেকে একটি তথ্য, যেমন একটি পত্রিকায় প্রকাশিত হয়েছিল, যা দাবী করে যে ইরানি ২০১৩ সালে অন্তর্ভুক্ত করেছেন, কিন্তু তাতে তার পরীক্ষা উল্লিখিত ছিল না। ২০১৫ সালের জুন মাসে, নিন্ম-আদালত তাঁর বিরুদ্ধে আনা শিক্ষাগত যোগ্যতা মিথ্যা বর্ণনার অভিযোগ বহাল রাখে।
শিক্ষাগত যোগ্যতা কম থাকায় বহু লোক স্মৃতি ইরানির নিযুক্তিকরণ নিয়ে সমালোচনা করেন।
২০০১ সালে স্মৃতি পারস্য ব্যবসায়ী জুবিন ইরানি’র সাথে বিবাহ বন্ধনে আবদ্ধ হন। একি বছরের অক্টোবর মাসে তিনি, জুবিন যুগল প্রথম সন্তানের জন্ম দেন। তাঁর নাম রাখা হয় জোহ্‌র। ২০০৩ সালের সেপ্টেম্বর মাসে তাঁদের দ্বিতীয় সন্তানের জন্ম হয়। তারা কন্যা সন্তানটির নাম জোহিশ প্রদান করেন। স্মৃতি সানেলা’র সৎ মা হন, যে কিনা তাঁর স্বামী জুবিন ইরানি ও মোনা ইরানির প্রথম ঘরের সন্তান। মোনা একাধারে সমন্বয়ক এবং সাবেক সুন্দরী প্রতিযোগী ছিলেন।
বাংলাদেশের ইনস্টিটিউট অব হেল্‌থ টেকনোলজি
ইনস্টিটিউট অব হেলথ টেকনোলজি এর অধীনে বাংলাদেশে সরকারি পর্যায়ে মোট ৮ টি প্রতিষ্ঠান ডিপ্লোমা এবং বিএসসি কোর্স এ পাঠদান করায়। এর বাইরেও বেসরকারী পর্যায়ে কিছু ইনস্টিটিউট আছে যারা ইনস্টিটিউট অব হেলথ টেকনোলজি এর অধীনে পড়ে।
ডুডুয়া নদী
ডুডুয়া নদী ভারতের পশ্চিমবঙ্গের জলপাইগুড়ি বিভাগের আলিপুরদুয়ার ও জলপাইগুড়ি জেলার একটি নদী।
ডুডুয়া নদী জলঢাকা নদীতে পতিত হয়েছে।
ডুডুয়া নদীতে সুন্দি কাছিম পাওয়া যায়।
২০১৬ দক্ষিণ এশীয় গেমসে আফগানিস্তান
২০১৬ দক্ষিণ এশীয় গেমসে আফগানিস্তান ২৫৪ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে আফগানিস্তান ৭ টি স্বর্ণ পদকসহ মোট ৩৫ টি পদক অর্জন করে।
আফগানিস্তান ৭ টি স্বর্ণ পদকসহ মোট ৭৫ টি পদক অর্জন করে।
২০১৬ দক্ষিণ এশীয় গেমসে ভারত
২০১৬ দক্ষিণ এশীয় গেমসে ভারত ৫১৯ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত নিজ দেশের শিলং ও গুয়াহাটিতে অনুষ্ঠিত এ আসরে ভারত ১৮৮ টি স্বর্ণ পদকসহ মোট ৩০৮ টি পদক অর্জন করে।
ভারত ১৮৮ টি স্বর্ণ পদকসহ মোট ৩০৮ টি পদক অর্জন করে।
আমেরিকান এক্সপ্রেস
আমেরিকান এক্সপ্রেস একটি মার্কিন বহুজাতিক আর্থিক সেবা প্রতিষ্ঠান। এর প্রধান কার্যালয় নিউ ইয়র্কের ম্যানহ্যাটানের আমেরিকান এক্সপ্রেস টাওয়ারে। প্রতিষ্ঠানটি ১৮৫০ সালে প্রতিষ্ঠিত হয়। কোম্পানিটি তাদের ক্রেডিট কার্ড, চার্জ কার্ড ও ট্রাভেলার্স চেক ব্যবসায়ের জন্য প্রসিদ্ধ। মার্কিন যুক্তরাষ্ট্রের প্রায় ২৪% কেডিট কার্ড ট্রান্সএকশন আমেরিকান এক্সপ্রেস কার্ডের মাধ্যমে হয়ে থাকে।
২০১৫ সালে ফোর্বসের প্রতিবেদন অনুসারে আমেরিকান এক্সপ্রেস বিশ্বের ২২তম দামী ব্র্যান্ড এবং ইন্টারব্র্যান্ডের প্রতিবেদন অনুসারে তা ২৫তম।
২০১৬ দক্ষিণ এশীয় গেমসে মালদ্বীপ
২০১৬ দক্ষিণ এশীয় গেমসে মালদ্বীপ ১৮৪ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে মালদ্বীপ ২ রৌপ্য ও ১টি ব্রোঞ্জসহ মোট ৩ টি পদক অর্জন করে।
মালদ্বীপ ২ রৌপ্য ও ১ ব্রোঞ্জ পদক অর্জন করে।
জাং উ-সাং
জাং উ-সাং (জন্ম ২০ মার্চ, ১৯৭৩) হচ্ছেন দক্ষিণ কোরিয়ার একজন অভিনেতা। যিনি ‘দা গুড, দা বেড, দা উইয়ার্ড’, ‘বিট’, ‘এ মোমেন্ট টু রিমেম্ভার’, ‘দা ওরিয়র’, ‘কোল্ড আইস’ ইত্যাদি ছবির জন্য বিখ্যাত।
মডেল হিসাবে তাঁর ক্যারিয়ার শুরু করে তিনি ১৯৯৪ সালে “দা ফক্স উইথ নাইন টেইল” এ অভিনয়ের মাধ্যমে অভিনয় জীবনের সূচনা করেন।
এরপর জাং ১৯৯৭ সালে “বিট” ছবিতে অভিনয়ের মাধ্যমে প্রচুর জনপ্রিয়তা লাভ করেন, যেখানে তিনি একজন স্কুল ছাত্রের ভূমিকায় অভিনয় করেন যে নিজের অনিচ্ছায় অপরাধ জীবনে জড়িয়ে পড়ে। এই ছবির পর থেকে তিনি কোরিয়ার শীর্ষ বাণিজ্যিক তারকাদের একজন হয়ে যান। এরপর তিনি অসংখ্য বাণিজ্যিক ও সফল একশন, রোমান্টিক, ড্রামা ছবিতে অভিনয় করেছেন।
জাং বড় হয়েছেন রাজধানী সিওল এর সবচেয়ে গরীব শহর ‘সেডাং-ডং’ এ।
তাঁর অভিনেতা হওয়ার স্বপ্নের জন্য তিনি পড়াশোনা ছেড়ে দেন। যেটি তিনি গোপন করেননি বরং দাবি করেন এতে তাঁর কোন দুঃখ প্রকাশ হয়নি।
স্ট্যানলি ডেভিডসন
স্যার লেইবোর্ন স্ট্যানলি প্যাট্রিক ডেভিডসন ()BA MD PRCPE FRCP FRSE (১৮৯৪-১৯৮১) একজন ব্রিটিশ চিকিৎসক মেডিকেল তদন্তকারী ও লেখক। তিনি তার মেডিকেল পাঠ্যপুস্তক ডেভিডসন'স প্রিন্সিপলস অ্যান্ড প্র‍্যাকটিস অব মেডিসিন এর জন্য সুপরিচিত যা ১৯৫২ সালে প্রথম প্রকাশিত হয়।
স্ট্যানলি ডেভিডসন ১৮৯৪ সালের ৩ রা মার্চ শ্রীলঙ্কায় জন্মগ্রহণ করেন। তিনি ট্রিনিটি কলেজ, ক্যামব্রিজ-এ মেডিকেল বিষয়ে স্নাতক পর্যায়ে লেখাপড়া শুরু করেন। 
প্রথম বিশ্বযুদ্ধকালীন তিনি ফ্রান্স-এ যুদ্ধরত অবস্থায় আহত হন এবং তার সুস্থ হতে দুই বছর সময় লাগে। এসময় তার লেখাপড়া বন্ধ হয়ে যায়। পরবর্তীতে তিনি এডিনবরা বিশ্ববিদ্যালয়ে পুনরায় ভর্তি হন এবং ১৯১৯ সালে প্রথম শ্রেণি পেয়ে পাশ করেন।
তিনি ১৯২১ সালে রয়েল কলেজ অব সার্জন এর সদস্যপদ লাভ করেন, ১৯২৬ সালে তার কাজের জন্য তাকে স্বর্ণপদক প্রদান করা হয়। ১৯২৮ সালে রয়েল কলেজ অব ইনফার্মারিতে সহকারী ফিজিসিয়ান হিসেবে নিয়োগ পান। ১৯৩০ সালে তাকে অ্যাবার্দিন বিশ্ববিদ্যালয়ে মেডিসিনের অধ্যাপক হিসেবে নিয়োগ দেয়া হয়।
তিনি ১৯২৭ সালের ২৭শে জুলাই এডিনবরায় ইসাবেল মার্গারেট অ্যান্ডারসন কে বিয়ে করেন। তাদের কোনো সন্তান হয় নি। 
তিনি ১৯৮১ সালের ২৭শে সেপ্টেম্বর পরলোকগমন করেন। তাকে তার বাড়ির পাশে কুরি সমাধিস্থলে সমাধিস্থ করা হয়।
আনন্দমঠ
আনন্দমঠ বঙ্কিমচন্দ্রের প্রসিদ্ধ ঐতিহাসিক উপন্যাস। প্রথম প্রকাশ বঙ্গদর্শন পত্রিকায় (চৈত্র, ১২৮৭ – জ্যৈষ্ঠ, ১২৮৯)।-১৮৯২ সালে মুদ্রিত। ভারতীয় প্রজাতন্ত্রের জাতীয় স্তোত্র বন্দেমাতরম্ এই উপন্যাস থেকে গৃহীত। ছিয়াত্তরের মন্বন্তরের পটভূমিকায় সন্ন্যাসী-ফকির বিদ্রোহের ছায়া অবলম্বনে রচিত। এই উপন্যাসে লেখকের দেশপ্রেম ফুটে উঠেছে।
Chhaya prokashoni class x text book
Anandamoth uponyash;Banisansod
ইন্দোচীনা স্পিটিং কোবরা
ইন্ডোচাইনিজ স্পিটিং কোবরা (বৈজ্ঞানিক নাম: "Naja siamensis") উত্তর-পূর্ব এশিয়াজাত এলাপিড পরিবারভুক্ত এবং স্পিটিং কোবরা প্রজাতির বিষধর সাপ। এরা থাই স্পিটিং কোবরা বা ব্ল্যাক এন্ড হোয়াইট স্পিটিং কোবরা নামেও পরিচিত।
নিম্নে চিত্রিত ক্ল্যাডোগ্রাম বা শাখা বিন্যাস্টি বিভিন্ন নাজা বর্গভুক্ত সর্পপ্রজাতির শ্রেণীবিন্যাস ও সম্প্ররককে বিশ্লেষণ এবং প্রকাশ করে।
অন্যান্য কোবরা প্রজাতির মত, ইন্দোচাইনীজ স্পিটিং কোবরার বিষ মূলতঃ পোষ্টসাইন্যাপটিক নিউরোটক্সিক এবং সাইটোটক্সিন দ্বারা গঠিত, যা কোশের পচন বা মৃত্যু ঘটায়।
গোলকুন্ডা এক্সপ্রেস
গোলকুন্ডা এক্সপ্রেস তেলেঙ্গানার সেকান্দরাবাদ এবং অন্ধ্রপ্রদেশের গুন্টুর মধ্যে চলমান একটি আন্তঃনগর এক্সপ্রেস ট্রেন । ১৭২০১/১৭২০২ নম্বরযুক্ত এই ট্রেনটি ইন্ডিয়ার দক্ষিণ মধ্য রেলওয়ের অন্তর্ভুক্ত । এই ট্রেনটি একটি সাধারন গতির চলমান ট্রেন যা ৮ ঘণ্টায় ৩৮৩ কি.মি. অতিক্রম করে থাকে যেহেতু এটি প্রতিটি স্টপেজে থামে ।
এই ট্রেনটির নামকরণ হায়দ্রাবাদের ঐতিহাসিক গোলকুন্ডা ফোর্ট এর নাম অনুসারে করা হয় । এটি হায়দ্রাবাদে অবস্থিত অন্যতম গুরুত্বপূর্ণ একটি দূর্গ যা কুতুব শাহী রাজবংশ দ্বারা নির্মিত হয়েছিলো ।
১৯৭৩ সালে, এই ট্রেনটি ভারতের দ্রুততম বাষ্পচালিত ট্রেন ছিল ।
এই ট্রেনটি বিজয়ওয়াড়া, ওয়ারাঙ্গল এবং কাজিপেট এর মধ্য দিয়ে চলাচল করে । ট্রেনটি সকাল ৫:৪৫ ঘটিকায় গুন্টুর ত্যাগ করে এবং ১৩:৪৫ ঘটিকায় সেকেন্দ্রাবাদ পৌঁছায় । ফিরতি পথে ট্রেনটি ১৩:০৫ ঘটিকায় সেকেন্দ্রাবাদ থেকে ছেড়ে আসে এবং ২১:২০ এ গুন্টুর এসে পৌঁছায় ।
২ জুলাই ২০০৩ সকালে সেকেন্দ্রাবাদগামী গোলকুন্ডা এক্সপ্রেসের অংশ বিশেষ ওয়ারাঙ্গলের কাছাকাছি একটি সেতু থেকে পড়ে যায়, এতে অন্তত ২১ জনের মৃত্যু হয় । ১৯৯৯ সালে ট্রেনটি অন্ধ্রপ্রদেশের ওয়ারাঙ্গল জেলার ঘানপুর স্টেশনের কাছাকাছি লাইনচ্যুত হয়েছিলো ।
দ্য রেইনট্রি হোটেল অণ্ণা সালই
দ্য রেইনট্রি হোটেল আন্না সালাই ভারতের চেন্নাইয়ের আন্না সালাইয়ে অবস্থিত একটি পাঁচতারকা হোটেল । এটি রেইনট্রি হোটেল কোম্পানির দ্বিতীয় হোটেল যা ২০১০ সালের জুলাই মাসে ₹২০০০ মিলিয়ন টাকা ব্যয়ে চালু করা হয়।
হোটেলটি ২০১০ সালের জুলাই মাসে উদ্বোধন করা হয় । ২০১৩ সালের আগস্ট মাসে, হোটেলটি সামিট হোটেল ও রিসর্ট এ যোগদান করে, যা প্রিফার্ড হোটেল গ্রুপের একটি ব্র্যান্ড, যা তার এশিয়া প্যাসিফিক পোর্টফোলিওতে হোটেলটিকে অন্তর্ভুক্ত করে ।
হোটেলটিতে মোট ২৩০টি কক্ষ আছে । কক্ষগুলো যথাক্রমে ১৫৪টি ডিলাক্স কক্ষ, ৮টি প্রিমিয়াম কক্ষ, ৫১টি ক্লাব কক্ষ, ৪টি স্টুডিও কক্ষ, ১২টি কার্যনির্বাহী কক্ষ এবং ১টি সভাপতি কক্ষে বিভক্ত । হোটেলের রেস্টুরেন্টে অন্তর্ভুক্ত রয়েছে রান্নাঘর, একটি বহুরন্ধনসমৃদ্ধ রেস্তোরা, মাদ্রাজ, একটি দক্ষিণ ভারতীয় সুস্বাদু খাবারসমৃদ্ধ রেস্তোরা, মাডিরা, একটি লাউঞ্জ বার, পাঞ্জাবি রেস্তোরা এবং উচ্চ বার । হোটেলটিতে তিনটি ভোজ(ব্যাংকুইট)হল ও তিনটি সম্মেলনে স্থান রয়েছে যা ১২,০০০ বর্গফুট (১,১০০ বর্গ মি.)স্থান জুড়ে রয়েছে । এছাড়াও হোটেলটির ছাদের উপরিভাগে একটি হেলথ ক্লাব ও স্পা এর সাথে একটি পুল রয়েছে ।
হোটেলটির ডিজাইন উপাস্নী ডিজাইন সেল এর স্থাপত্যবিদগণ দ্বারা করা হয়েছে এবং অভ্যন্তরীণ সাজসজ্বা জাইলা ও লিম(মালয়েশিয়া) এর মাধ্যমে সম্পন্ন করা হয়েছে ।
২০১৬ দক্ষিণ এশীয় গেমসে পাকিস্তান
২০১৬ দক্ষিণ এশীয় গেমসে পাকিস্তান ৩৩৭ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে পাকিস্তান ১২ স্বর্ণসহ মোট ১০৬ টি পদক অর্জন করে।
পাকিস্তান ১২ স্বর্ণ ৩৭ রৌপ্য ও ৫৭ ব্রোঞ্জ পদক অর্জন করে।
তিরমিজ
তিরমিজ (; ; ; ; ) উজবেকিস্তানের সর্বদক্ষিণ অংশের একটি ছোট শহর। এটি আফগানিস্তানের সীমান্তবর্তী হাইরাতান শহরের নিকটে অবস্থিত। তিরমিজ উজবেকিস্তানের সবচেয়ে উষ্ণতম স্থান। ১ জানুয়ারি ২০০৫ খ্রিষ্টাব্দের হিসাব অনুযায়ী এখানকার জনসংখ্যা ১,৪০,৪০৪। তিরমিজ সারখান্দারয়ু অঞ্চলের রাজধানী।
পুরনো তিরমিজ শহরটি আধুনিক শহর থেকে কয়েক কিলোমিটার পূর্বে অবস্থিত। এর নির্মাণের তারিখ স্পষ্টভাবে জানা যায় না। ২০০২ সালের এপ্রিলে তিরমিজ শহরের ২,৫০০তম বার্ষিকী উদযাপিত হয়েছে।[2]
খ্রিষ্টপূর্ব ৬ষ্ঠ শতাব্দীতে হাখমানেশী সাম্রাজ্যের নিকট পরিচিত ছিল। ৩২৯ খ্রিষ্টপূর্বাব্দে আলেক্সান্ডার তিরমিজ জয় করেছিলেন। পরবর্তীতে গ্রেকো-ব্যাক্ট্রিয়ান রাজ্যের প্রতিষ্ঠাতা ডেমেট্রিয়াস এই শহরের নাম রাখেন ডেমেট্রিস। কুশান সাম্রাজ্যের যুগে এই শহরকে বলা হত তা-লি-মি। এই যুগে শহরটি বৌদ্ধধর্মের একটি কেন্দ্র হয়ে উঠেছিল।
৫ম ও ৬ষ্ঠ শতাব্দীতে হেফথালি ও সাসানীয়রা শহরটি শাসন করেছে।
৭ম শতাব্দীতে স্থানীয় শাহ রাজবংশ তিরমিজ শাসন করেছে। তারা গোকতুর্কদের অনুগত ছিল।
৭০৫ সালে মুসলিমরা শহরটি জয় করে। আব্বাসীয় ও সামানি যুগে শহরটি ইসলামের অন্যতম কেন্দ্র হয়ে উঠে।
৯ম থেকে ১২শ শতাব্দী পর্যন্ত তিরমিজ একটি বৃহৎ শহর এবং সাংস্কৃতিক কেন্দ্র ছিল। হস্তশিল্পের জন্য এই শহর খ্যাত ছিল। এসময় শহরের প্রতিরক্ষার দেয়াল ছিল ১০ মাইল দীর্ঘ এবং এতে নয়টি ফটক ছিল। এই সময়কালে তিরমিজ গজনভি, সেলজুক ও কারা-খানি খানাতের অংশ ছিল। ১২০৬ সালে শহর খোয়ারিজমীয় সাম্রাজ্যের অংশ হয়।
১২২০ সালে দুই দিনের অবরোধের পর চেঙ্গিস খানের সৈন্যরা শহরটি ধ্বংস করে দেয়।
১৩শ শতাব্দীর দ্বিতীয়ার্ধে তিরমিজ পুনর্গঠিত হয়। এটি প্রথমে তৈমুরি সাম্রাজ্য ও পরে শাইবানিদের অধীনস্থ হয়। ১৮শ শতাব্দীর দ্বিতীয়ার্ধে শহরটি পরিত্যক্ত হয়েছিল।
১৮৯৩ সালের জানুয়ারিতে একটি রুশ দুর্গ নির্মাণের জন্য বুখারা আমিরাত পাতাকেসার গ্রামটি রুশ সাম্রাজ্যকে প্রদান করে। এখানে আমু দরিয়া নদীবন্দর নির্মিত হয়েছিল।
১৯২৮ সালে সোভিয়েত ইউনিয়নের অংশ হিসেবে পাতাকেসারের নাম পরিবর্তন করে শহরের প্রাচীন নাম তিরমিজ রাখা হয়। ১৯২৯ সালে গ্রামটি শহরে পরিণত হয়। সোভিয়েত-আফগান যুদ্ধের সময় তিরমিজ একটি গুরুত্বপূর্ণ সামরিক ঘাঁটি হিসেবে ব্যবহৃত হয়েছে।
১৯৯২ সালে তিরমিজের পেডাগোগিকাল ইনস্টিটিউটকে বিশ্ববিদ্যালয় হিসেবে উন্নীত করা হয়।
২০১৫ সালের জুনে পাকিস্তানের প্রধানমন্ত্রী নওয়াজ শরীফ গোয়াদার-তিরমিজ মহাসড়ক নির্মাণের ঘোষণা দেন যা পাকিস্তানের বালুচিস্তানে অবস্থিত গোয়াদার বন্দরের সাথে উজবেকিস্তানকে সড়কপথে যুক্ত করবে।
আমু দরিয়া নদী উজবেকিস্তান ও আফগানিস্তানকে আলাদা করেছে। আফগানিস্তান-উজবেকিস্তান মৈত্রী সেতু নদীর উপর দিয়ে আফগানিস্তানে প্রবেশ করেছে। এছাড়াও তিরমিজে তিরমিজ বিমানবন্দর রয়েছে। রেলপথের মাধ্যমে তিরমিজ অন্যান্য শহরের সাথে যুক্ত।
২০০৫ সালে সরকারি হিসাব অনুযায়ী তিরমিজের জনসংখ্যা ১,৪০,৪০৪। তাজিক ও উজবেকরা তিরমিজের সংখ্যাগরিষ্ঠ জনগোষ্ঠী।
তিরমিজের জলবায়ু উষ্ণ। এর গ্রীষ্মকাল দীর্ঘ এবং শীতকাল অপেক্ষাকৃত স্বল্পস্থায়ী।দ্বিতীয় বিশ্বযুদ্ধের পরে অনেক বছর যাবত ১০৮তম মোটর রাইফেল ডিভিশন তিরমিজে ঘাটি করেছিল।
সোভিয়েত-আফগান যুদ্ধের সময় ১,০০,০০০ এর বেশি সোভিয়েত সৈনিক তিরমিজে ঘাটি স্থাপন করে। বিমানঘাটি আফগানিস্তানে আন্তর্জাতিক বাহিনীর সাথে কর্মরত জার্মান ও ডাচদের জন্য ব্যবহৃত হচ্ছে।
আলাই নদী
আলাই নদী বাংলাদেশের উত্তর-পশ্চিমাঞ্চলের গাইবান্ধা জেলার একটি নদী। নদীটির দৈর্ঘ্য ৪৪ কিলোমিটার, গড় প্রস্থ ৩৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আলাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০৬।
আলাই নদীটি গাইবান্ধা জেলার গাইবান্ধা সদর উপজেলার পৌরসভা এলাকায় প্রবহমান ঘাঘট নদী হতে উৎপত্তি লাভ করেছে। অতঃপর এই নদীর জলধারা একই জেলার গোবিন্দগঞ্জ উপজেলার রাখাল বুরুজ ইউনিয়ন পর্যন্ত প্রবাহিত হয়ে কাটাখালী নদীতে (গাইবান্ধা) নিপতিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। শুকনো মৌসুমের মার্চ-এপ্রিলের দিকে নদীটি পুরোপুরি শুকিয়ে যায়। গাইবান্ধা সদর উপজেলার ঘাঘট ও আলাই নদীর সংযোগস্থলে স্লুইসগেট নির্মাণ করা হয়েছে এবং এর দ্বারা পানির প্রবাহ নিয়ন্ত্রণ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায় এবং তীরবর্তী অঞ্চলে বন্যা দেখা দেয়। তবে নদীর কোথাও ভাঙনপ্রবণতা পরিলক্ষিত হয় না।
রুমেশ রত্নায়েকে
রুমেশ যোসেফ রত্নায়েকে (; জন্ম: ২ জানুয়ারি, ১৯৬৪) কলম্বোয় জন্মগ্রহণকারী প্রথিতযশা সাবেক শ্রীলঙ্কান আন্তর্জাতিক ক্রিকেট তারকা। শ্রীলঙ্কা ক্রিকেট দলের অন্যতম সদস্য ছিলেন তিনি। দলে মূলতঃ ডানহাতে ফাস্ট-মিডিয়াম বোলিংয়ে পারদর্শীতা দেখিয়েছেন রুমেশ রত্নায়েকে। নতুন বলে সুইং প্রদর্শনের পাশাপাশি পেস ও বাউন্সের অপূর্ব সম্মিলন ঘটিয়েছেন। এছাড়াও, নীচের সারির ব্যাটসম্যান হিসেবেও বড় ধরনের রান সংগ্রহে সক্ষম ছিলেন।
১৯৮২ থেকে ১৯৯৩ সময়কালে শ্রীলঙ্কার পক্ষে ২৩ টেস্ট ও ৭০ ওডিআইয়ে অংশ নিয়েছেন তিনি। কিন্তু এ সময়ে আঘাতপ্রাপ্তি তাঁর ক্রীড়াশৈলীতে ব্যাপক প্রভাব বিস্তার করে। সমগ্র খেলোয়াড়ী জীবনে দু'টি অর্ধ-শতক করেছেন যথাক্রমে পাকিস্তান ও ইংল্যান্ডের বিপক্ষে। ১৯৮৫-৮৬ মৌসুমে ২২ বছর বয়সে ভারতের বিপক্ষে অনুষ্ঠিত টেস্ট সিরিজে তিনি ২০ উইকেট দখল করেন। তন্মধ্যে, দ্বিতীয় টেস্টে ৯ উইকেট তুলে নিয়ে টেস্ট জয়সহ প্রথমবারের মতো দলের সিরিজ জয় নিশ্চিত করেন। এছাড়াও, হোবার্টে অস্ট্রেলিয়ার বিপক্ষে ১৯৯০-৯১ মৌসুমে ৬/৬৬ ও লর্ডসে ৫/৬৯ পান।
খেলোয়াড়ী জীবন থেকে অবসর নেয়ার পর জুলাই, ২০০১ সালে শ্রীলঙ্কা জাতীয় ক্রিকেট দলের দলীয় ব্যবস্থাপক মনোনীত হন। ২০০৩ সালে এশিয়ান ক্রিকেট কাউন্সিলের ডেভেলপম্যান্ট অফিসার হিসেবে মনোনীত হন তিনি। ঐ বছরই দূর্বলমানের এশীয় দেশগুলোর খেলোয়াড়দের নিয়ে গড়া স্বপ্নের এশীয় দলের কোচ ও দল নির্বাচকের দায়িত্বে ছিলেন। দলটি শ্রীলঙ্কায় ৬টি খেলায় অংশ নিয়েছিল। মে, ২০০৭ তারিখে শ্রীলঙ্কা ক্রিকেট দলে সহকারী কোচের দায়িত্ব পান। অনেকেই ধারনা করেছিলেন যে, তিনি অন্তর্বর্তীকালীন কোচের দায়িত্ব পালন করছেন। কিন্তু এটি সহকারীর ছিল ও জুন, ২০০৭ সালে তিনি ঐ দায়িত্ব থেকে সরে আসেন। কানাডায়ও তাঁর দক্ষতাবিষয়ক পরামর্শকের প্রস্তাবনা পান। আগস্ট, ২০১১ সালে জাতীয় দলের প্রধান কোচ মনোনীত হয়েছিলেন।
২০১৬ দক্ষিণ এশীয় গেমসে শ্রীলঙ্কা
২০১৬ দক্ষিণ এশীয় গেমসে শ্রীলঙ্কা ৪৮৪ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে শ্রীলঙ্কা ২৫ স্বর্ণসহ মোট ১৭১ টি পদক অর্জন করে।
কলকাতা আই
কলকাতা আই হল এক বৃহৎ নাগরদোলা যা লন্ডন আই এর আদলে গড়ে তোলার কথা রয়েছ গঙ্গার পূর্ব তীরে মিলেনিয়াম পার্কে।
কলকাতা শহরকে উন্নত পরিষেবা ও পর্যটনের উন্নয়নের জন্য পশ্চিমবঙ্গ সরকার বিভিন্ন পরিকল্পনা গ্রহণ করে।এর মধ্যে অন্যতম হল কলকাতা আই। প্রথমে কলকাতা আই গঙ্গার (হুগলি নদী) পশ্চিম পাড়ে শিবপুর এর বোটানিক্যাল গার্ডেন্সে গড়ার কথা হলেও পড়ে গঙ্গার পূর্ব তীরে মিলেনিয়াম পার্কে এটি গড়ে তোলার প্রস্তাব গৃহীত হয়।
প্রথমে নগরোন্নয়ন দফতর কাজের দায়িত্ব পেলেও ২০১৭ সালে কলকাতা পৌরসংস্থা হাতে সেটি তৈরির ভার দেয় পশ্চিমবঙ্গ সরকার। সেই নির্দেশের পরেই এ দিন পুরভবনে পদস্থ ইঞ্জিনিয়ারদের নিয়ে বৈঠক করেন মেয়র শোভন চট্টোপাধ্যায়। পুরসভা সূত্রের খবর, মিলেনিয়াম পার্কে প্রায় সাড়ে ৮ একর জমিতে ওই ‘জায়ান্ট হুইল’ গড়ে তোলা হবে।
লন্ডন আই-এর ধাঁচে ‘কলকাতা আই’ গড়া হবে।প্রায় ১২০ মিটার ব্যাস বিশিষ্ট ওই হুইল মন্থর গতিতে ঘুরবে মিলেনিয়াম পার্কে। এতে চেপে গঙ্গার সৌন্দর্য উপভোগ করার পাশাপাশি অনেক উপর থেকে কলকাতা শহরটাকেও দেখতে পাবেন দর্শনার্থীরা।
কলকাতা আই গড়ার প্রথম প্রস্তাব দেওয়া হয় ২০১১ সালে ।তখন এর নির্মাণখরচ ধরা হয়েছিল ১০০ কোটি টাকা (₹) ।বর্তমানে (২০১৫) সালে এই খরচ বেড়ে হয়ছে ৩৮০ কোটি টাকা (₹)। কলকাতা আই রাজ্য সরকার ও বেসরকারি উদ্যোগে গড়ার কথা রয়েছে এবং এর নির্মাণ খুব শীঘ্রই শুরু হবে।
কলকাতা
অনিল বাগচীর একদিন (চলচ্চিত্র)
অনিল বাগচীর একদিন ২০১৫ সালে মুক্তিপ্রাপ্ত একটি বাংলাদেশের স্বাধীনতা যুদ্ধভিত্তিক চলচ্চিত্র। হুমায়ূন আহমেদ রচিত "একই নামের" উপন্যাস অবলম্বনে চলচ্চিত্রটি পরিচালনা করেছেন মোরশেদুল ইসলাম। চলচ্চিত্রটি প্রযোজনা করেছে বেঙ্গল ক্রিয়েশনস। এ ছবিতে অনিল বাগচীর চরিত্রে অভিনয় করেছেন নবাগত অভিনেতা আরেফ সৈয়দ। এছাড়া অন্যান্য চরিত্রে রয়েছেন গাজী রাকায়েত, তৌফিক ইমন, জ্যোতিকা জ্যোতি, ফারহানা মিঠু, এবং মিশা সওদাগর।
মুক্তিযুদ্ধের দিনগুলোর অনিশ্চয়তা, মানবিকতা, স্বপ্ন, সম্প্রীতি প্রভৃতি অণুষঙ্গকে সার্থকভাবে ফুটিয়ে তোলা এই শক্তিশালী উপন্যাস অবলম্বনে মোরশেদুল ইসলাম নির্মাণ করেছেন 'অনিল বাগচীর একদিন'। এর আগে তিনি "খেলাঘর" (২০০৬) এবং "আমার বন্ধু রাশেদ" (২০১১) নামে দুটি মুক্তিযুদ্ধ ভিত্তিক চলচ্চিত্র নির্মাণ করেন।
অনিল বাগচীর একদিন চলচ্চিত্রটি উদ্বোধনী প্রদর্শনী হয় ২০১৫ সালের অক্টোবরে শ্রীলঙ্কার কলম্বো আন্তর্জাতিক চলচ্চিত্র উৎসবে এবং পরে ২০১৫ সালের ১১ ডিসেম্বর মুক্তি পায়। ছবিটি ২০১৫ সালে ২৩ ডিসেম্বর কলকাতায় উপ হাইকমিশনে এবং ২০১৬ সালের ২৮ মে কানাডায় মন্টিয়লে প্রদর্শিত হয়। ছবিটি ৪০তম জাতীয় চলচ্চিত্র পুরস্কারে যৌথভাবে শ্রেষ্ঠ চলচ্চিত্র ও শ্রেষ্ঠ পরিচালক পুরস্কারসহ ছয়টি বিভাগে পুরস্কৃত হয় এবং ১৮তম মেরিল-প্রথম আলো পুরস্কারে তিনটি মনোনয়নের মধ্যে দুটি বিভাগে পুরস্কৃত হয়।'অনিল বাগচীর একদিন' চলচ্চিত্রের সঙ্গীত পরিচালনা করেছেন সানি জুবায়ের। ছবিতে তিনটি গান রয়েছে। দুটি গানের কথা লিখেছেন পান্থ প্রসাদ। এছাড়া রবীন্দ্রনাথ ঠাকুরের "আজ জ্যোৎস্না রাতে সবাই গেছে বনে" গানটি ব্যবহার করা হয়েছে। গানে কণ্ঠ দিয়েছেন প্রিয়াংকা গোপ এবং জ্যোতিকা জ্যোতি।
অনিল বাগচীর একদিন চলচ্চিত্রটির উদ্বোধনী প্রদর্শনী হয় ২০১৫ সালের অক্টোবর মাসে শ্রীলঙ্কার কলম্বো আন্তর্জাতিক চলচ্চিত্র উৎসবে। ১৩ নভেম্বর গল্পটির লেখক হুমায়ূন আহমেদের জন্মবার্ষিকী উপলক্ষ্যে ১৩ নভেম্বর বাংলাদেশে স্টার সিনেপ্লেক্সে প্রিমিয়ার হয়। পরে ১১ ডিসেম্বর বাংলাদেশে ১১টি প্রেক্ষাগৃহে মুক্তি পায়। ছবিটি ২০১৫ সালের ২৩ ডিসেম্বর কলকাতার বাংলাদেশ উপ হাইকমিশন একটি বিশেষ প্রদর্শনীর আয়োজন করে। ২০১৬ সালের ২৮ মে কানাডায় মন্টিয়লে কোটদেনেইজের একটি হলে বাঙালি সংস্কৃতি পরিষদের আয়োজনে প্রদর্শিত হয়।
বাংলা ট্রিবিউন-এর শেরিফ আল সায়ার ছবিটির প্রশংসা করে বলেন, "উপন্যাস থেকে তুলে রূপালি পর্দায় ‘অনিল’ চরিত্রটিকে পুনরায় প্রাণ দিতে শতভাগ সফল হয়েছেন মোরশেদুল ইসলাম।" তিনি অনিল বাগচীর ভূমিকায় আরেফ সৈয়দের অভিনয় সম্পর্কে বলেন, "হুমায়ূন আহমেদ তার কলমে যে অনিলের গল্প বলেছিলেন, হুবহু তাকেই যেন পর্দায় তুলে এনেছেন মোরশেদুল ইসলাম।" তবে তিনি অনিলের বাবার ভূমিকায় সুরেশ বাগচীর এবং কর্নেল এলাহীর ভূমিকায় মিশা সওদাগরের চরিত্র দুটি অত্যন্ত দুর্বল ছিল বলে উল্লেখ করেন। বিডিনিউজ টোয়েন্টিফোর ডটকম-এর মোহাম্মদ নূরউল্লাহ বলেন হুমায়ূন আহমেদের গল্প যেভাবে শেষ হয়েছে ছবিটি সেরকমই শেষ হয়েছে, তবে ধীর গতি সম্পন্ন ছবিটি চুড়ান্ত রূপে পৌঁছাতে পারে নি। তিনি আরেফ সৈয়দের অনিল চরিত্রের সাথে মানিয়ে নেওয়া এবং গাজী রাকায়েতের আইয়ুব আলী চরিত্রে অভিনয়ের প্রশংসা করেছেন। তবে সুরেশ বাগচী চরিত্রে তৌফিক ইমনের কাজকে তিনি আরোপিত বলে উল্লেখ করেন। এছাড়া তার কাছে দিনের দৃশ্যের চিত্রগ্রহণ ভাল লাগলেও রাতের দৃশ্যসমূহকে দুর্বল লেগেছে।
লোকনৃত্য
লোকনৃত্য হচ্ছে কোন একটি অঞ্চলে বসবাসকারী জনগোষ্ঠীর জীবনঘনিষ্ঠ নৃত্য।
লোকনৃত্যে ধ্রুপদী নৃত্যের তুলনায় বিভিন্ন ক্ষেত্রে কিছুটা ভিন্নতা রয়েছে। এর বিশেষ বৈশিষ্ট্যগুলোর মধ্যে রযেছেঃ
ইছামতি নদী (দিনাজপুর)
ইছামতি নদী বাংলাদেশের উত্তর-পশ্চিমাঞ্চলের দিনাজপুর জেলার একটি নদী। নদীটির দৈর্ঘ্য ২৭ কিলোমিটার, গড় প্রস্থ ১১২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০৭।
ইছামতি নদীটি দিনাজপুর জেলার খানসামা উপজেলার আঙ্গরপাড়া ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা খানসামা উপজেলা পেরিয়ে চিরিরবন্দর উপজেলার আব্দুলপুর ইউনিয়ন অবধি প্রবাহিত হয়ে ছোট যমুনা নদী নদীতে নিপতিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায় এবং সীমিত পরিসরে বন্যার পানি প্রবাহিত হয়। নদীটির কোথাও ভাঙনপ্রবণতা পরিলক্ষিত হয় না।
ইছামতি নদী (দ্ব্যর্থতা নিরসন)
ইছামতি নদী দ্বারা সাধারণত নিচের নদীগুলোকে বোঝায়।
নদী
চিপসেট
কম্পিউটার ব্যবস্থায় একটি চিপসেট হল একটি সমন্বিত সার্কিটে বসানো একগুচ্ছ ইলেক্ট্রনিক উপাদান যা প্রসেসর, মেমোরি এবং পেরিফেরালের মধ্যে ডেটার প্রবাহ ব্যবস্থাপনা করে। এটি সাধারণত মাদারবোর্ডে পাওয়া যায়। চিপসেটগুলো বিশেষ প্রকারের মাইক্রোপ্রসেসরের সাথে কাজের উপযোগি করে তৈরী করা হয়, কারণ এটি প্রসেসরের সাথে অন্য যান্ত্রিক উপাদানগুলোর যোগাযোগ ঘটায়। সিস্টেমের পূর্ন কার্যক্ষমতার জন্য এটি বিশেষ ভূমিকা পালন করে।
কম্পিউটার জগতে চিপসেট বলতে কোন মাদারবোর্ড বা এক্সপানসন কার্ডে বসানো এক বা একাধিক চিপকে বোঝানো হয়। ব্যক্তিগত কম্পিউটারে প্রথম চিপসেট ছিল এনইএটি চিপসেট যা তৈরি করে চিপস এবং টেকনোলজিস। এটি তৈরী করা হয় ইন্টেল ৮০২৮৬ সিপিইউর জন্য। ব্যবহৃত হয় আইবিএম পিসি এটি নামক ব্যক্তিগত কম্পিউটারে। ১৯৮০ এবং ৯০ দশকে ঘরের কম্পিউটার, গেম কনসোল এবং আর্কেড-গেম হার্ডওয়্যারসমূহে ব্যবহৃত চিপসেট বলতে বোঝানো হত কাষ্টম বা পরিবর্তিত অডিও এবং গ্রাফিক্স চিপকে বোঝাতে। উদাহরণসরূপ, কমোডর এমিগার আসল চিপসেট বা সেগার সিস্টেম ১৬ চিপসেট।
চিপসেট দিয়ে প্রায়শই মাদারবোর্ডের নর্থব্রিজ এবং সাউথব্রিজে বসানো বিশেষ চিপের জোড়াকে নির্দেশ করা হয়। নর্থব্রিজ সিপিইউকে উচ্চ গতির যন্ত্রাংশের সাথে যুক্ত করে বিশেষ করে র‍্যাম এবং গ্রাফিক্স কন্ট্রোলার অন্যদিকে সাউথব্রিজ যুক্ত করে কম গতির পেরিফেরাল যেমন পিসিআই বাস বা আইএসএ বাস। আধুনিক চিপসেটগুলোর সাউথব্রিজে অন-চিপ পেরিফেরাল যুক্ত থাকে। এই সমন্বিত পেরিফেরালগুলো হল ইথারনেট, ইউএসবি এবং অডিও ইত্যাদি।
মাদারবোর্ড এবং চিপসেট দুটো ভিন্ন ভিন্ন উৎপাদক থেকে তৈরি হয়ে আসে। ২০১৫ সাল অনুযায়ী এক্স৮৬ চিপসেট মাদারবোর্ড প্রস্তুতকারক হল এএমডি, ব্রডকম, ইন্টেল, এনভিডিয়া, সিস এবং ভায়া টেকনোলজিস (ভিআইএ)। এ্যাপল কম্পিউটার এবং ইউনিক্স ওয়ার্কস্টেশনগুলো আগে থেকেই কাষ্টম নকশার চিপসেট ব্যবহার করে আসছে। কিছু সার্ভার প্রস্তুতকারকরা তাদের পণ্যের জন্য কাষ্টম চিপসেট নির্মাণ করে থাকে।
১৯৮০ দশকে চিপস এবং টেকনোলজিস কোম্পানিটি কম্পিউটার বা পিসির চিপসেট তৈরীর অন্যতম পথিকৃৎ ছিল। তখন থেকেই কম্পিউটার সিস্টেম প্রস্তুতে প্রায়শই প্রচলিত চিপসেট ব্যবহৃত হয়, যদিও পিসির কার্যক্ষমতায় বিভিন্নতা পরিলক্ষিত হয়। যেমন এনসিআর ৫৩সি৯এক্স চিপসেটে এসসিএসআই ইন্টারফেস ব্যবহার করা হয় স্টোরেজ ডিভাইসের জন্য যা ইউনিক্স মেশিনে দেখা যায় যেমন এমআইপিএস ম্যাগনাম, গ্রথিত যন্ত্রাংশ এবং ব্যক্তিগত কম্পিউটার।
২০১৬ দক্ষিণ এশীয় গেমসে নেপাল
২০১৬ দক্ষিণ এশীয় গেমসে নেপাল ৩৯৮ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে নেপাল ৩ স্বর্ণসহ মোট ৬০ টি পদক অর্জন করে।
নেপাল ৩ টি স্বর্ণ ২৩ রৌপ্য ও ৩৪ টি ব্রোঞ্চ পদকসহ মোট ৬০ টি পদক অর্জন করে।
২০১৬ দক্ষিণ এশীয় গেমসে ভূটান
২০১৬ দক্ষিণ এশীয় গেমসে ভূটান ৮৭ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে ভূটান ১ রৌপ্য সহ মোট ১৬ টি পদক অর্জন করে।
ভূটান ১ রৌপ্য ও ১৫ টি ব্রোঞ্চ পদকসহ মোট ১৬ টি পদক অর্জন করে।
মিলেনিয়াম পার্ক
মিলেনিয়াম পার্ক কলকাতায় গঙ্গা নদীর পূর্ব তীরে রেলওয়ে ক্লাবের বিপরীতে ও ফেয়ারলি ঘাট থেকে ২.৫ কিমি দূরে অবস্থিত একটি বিনোদন উদ্যান। এই পার্ক বা উদ্যানটি গড়ে উঠেছে। ২০০০ বছর অর্থাৎ খ্রিস্ট বছর গণনার হিসেবে দ্বিতীয় সহস্রাব্দকে ইতিহাসে স্মরণীয় করে রাখার জন্যেই তৎকালীন বামফ্রন্ট সরকার ও কলকাতা মেট্রোপলিটন ডেভেলপমেন্ট অথরিটির (কেএমডিএ) উদ্যোগে নতুন সহস্রাব্দের উপহার হিসাবে স্ট্র্যান্ড রোড ও হুগলি নদীর মাঝে এই 'মিলেনিয়াম পার্ক' তৈরি হয়। দ্বিতীয় সহস্রাব্দ অর্থাৎ ২০০০ খ্রিস্টাব্দ শুরু হওয়ার আগেই ১৯৯৯ খ্রিস্টাব্দের ২৬ ডিসেম্বর এটির উদ্বোধন হয়। বড়ো পার্ক তৈরি করার মতো জায়গা এখানে নেই। তবুও মানুষজনের চাহিদা মেনে অল্প পরিসরে হলেও, পার্কের উত্তর দিকে কলকাতা পোর্ট ট্রাস্টের অনুমতিতে তাদেরই জায়গায় বেশ কিছুটা সম্প্রসারণ করা হয়েছে। এই সম্প্রসারিত অংশে শিশুদের জন্যে বেশ কয়েকটা মজাদার 'রাইড' তৈরি করা হয়। যেখানে প্রত্যেক রবিবার এবং ছুটির দিনে অসংখ্য শিশু তাদের অভিভাবকদের সঙ্গে মজা নিতে আসে। দ্বিতীয় সহস্রাব্দের এই স্মরণীয় পার্কের মূল প্রবেশদ্বারটা তৈরি করে দিয়েছে স্বনামধন্য টাটা শিল্পগোষ্ঠী। তাই মিলেনিয়াম পার্কের তোরণকে মানুষ বলে 'টাটা গেট'। এই উদ্যানটি হল গঙ্গাতিরের সৌন্দর্য বর্ধন প্রকল্পের প্রথম পর্ব। উদ্যানটি সকাল ১১টা থেকে রাত ৮টা পর্যন্ত খোলা থাকে। বর্তমানে পশ্চিমবঙ্গ সরকার গঙ্গাতিরের সৌন্দর্য বাড়াবার জন্যে নানা প্রকল্প হাতে নিয়েছে। তার অঙ্গ হিসেবে এই পার্কেও সুদৃশ্য আলোর ব্যবস্থা করেছে। দিনে তো বটেই, এমনকি রাতেও মিলেনিয়াম পার্ক আলোকোজ্জ্বল দেখায়।
কোষ প্রাচীর
কোষ প্রাচীর বলতে কোষের সেই অংশকে বঝানো হয় যা কোষের সর্বাপেক্ষা বাইরের দিক থেকে প্রোটোপ্লাজম নিঃসৃত যে শক্ত, পুরু, সেলুলোজ নির্মিত নির্জীব আবরণী দ্বারা অবৃত থাকে তাকে কোষ প্রাচীর বলে। এটি উদ্ভিদকোষের বৈশিষ্ট্য।
১৬৬৫ খ্রিস্টাব্দে বিজ্ঞানী রবার্ট হুক অণুবীক্ষণযন্ত্রে যে কোষ দেখেছিলেন তা মূলত কোষ প্রাচীর।
মুহাম্মদ ইবনে তাহির
আবু আবদুল্লাহ মুহাম্মদ ইবনে তাহির ইবনে আবদুল্লাহ (, মৃত্যু আনুমানিক ৯১০) ছিলেন খোরাসানের শেষ তাহিরি গভর্নর। তিনি ৮৬২ থেকে ৮৭৩ সাল পর্যন্ত শাসন করেছেন।
তার পিতা তাহির ইবনে আবদুল্লাহ ৮৬২ সালে মারা যান। এরপর খলিফা প্রথমে তাহিরের ভাই মুহাম্মদ ইবনে আবদুল্লাহ ইবনে তাহিরকে একই পদে নিয়োগ দিতে চেয়েছিলেন কিন্তু তিনি এই পদ গ্রহণে অসম্মতি জানালে মুহাম্মদ ইবনে তাহিরকে গভর্নর নিয়োগ দেয়া হয়। তবে খোরাসানের অন্যান্য তাহিরি গভর্নরদের মত তাকে ইরাক ও বাগদাদের সামরিক গভর্নরের উপাধি প্রদান করা হয়নি। এসব উপাধি মুহাম্মদ ইবনে আবদুল্লাহকে প্রদান করা হয়।
পিতার উত্তরসুরি হওয়ার দুই বছর পর হাসান ইবনে জায়েদ ইবনে মুহাম্মদের নেতৃত্বে সংঘটিত জায়েদি বিদ্রোহের ফলে তাবারিস্তান হস্তচ্যুত হয়। তাহিরিরা এই প্রদেশ পুনরুদ্ধার করতে ব্যর্থ হয়। ৮৬৭ সালে সিস্তানের সাফারি আমির ইয়াকুব ইবনুল লাইস আল-সাফার হেরাত দখন করে এর তাহিরি গভর্নরকে বন্দী করেন। ইয়াকুবকে প্রতিহত করার জন্য সামানি ইবরাহিম ইবনে লাইসের নেতৃত্ব সেনাদল পাঠানো হয় কিন্তু তারা পরাজিত হয়। এরপর মুহাম্মদ ইবনে তাহির সমঝোতা করতে বাধ্য হন।
তার শাসনের দুর্বলতার ফলে খোরাসানে তাহিরি শাসনের অবসান হয়। ৮৭৩ সালে ইয়াকুব রাজধানী নিশাপুরের দিকে অগ্রসর হন। মুহাম্মদ বন্দী হন এবং তিন বছর বন্দী জীবনযাপন করেন।৮৭৬ সালে দাইর আল-আকুলের যুদ্ধে সাফারিরা পরাজিত হওয়ার পর তিনি মুক্তি পান। মুক্তির পর খলিফা তাকে পুনরায় খোরাসানের গভর্নর হিসেবে নিয়োগ দেন কিন্তু তিনি এরপর আর খোরাসানে নিজ কর্তৃত্ব স্থাপন করেননি। খোরাসানের কয়েকজন সাফারি বিরোধী ব্যক্তি যেমন আহমাদ আল-খুজিস্তানি ও রাফি ইবনে হারসামা তাদের নিয়ন্ত্রিত অঞ্চলে খুতবায় মুহাম্মদের নাম ঘোষণা করেছিলেন। কিন্তু মুহাম্মদ ক্ষমতার চর্চা থেকে দূরত্ব বজায় রেখেছিলেন।
মুক্তির পর তিনি বাগদাদে বসবাস শুরু করেন। মুহাম্মদ ইবনে আবদুল্লাহ ইবনে তাহির মারা যাওয়ার পর তার ভাই উবাইদুল্লাহ ইবনে আবদুল্লাহ ইবনে তাহির তার পদ লাভ করেন। মুহাম্মদ ইবনে তাহির এসময় উবাইদুল্লাহ ইবনে আবদুল্লাহর পদ গ্রহণে ইচ্ছুক ছিলেন। তাদের এই প্রতিদ্বন্দ্বিতা পরবর্তী কয়েক বছর ধরে চলেছে। ৮৭৯ সালে সাফারি ইয়াকুব মারা যান এবং তার ভাই আমর বিন লাইস তার উত্তরসুরি হন। খোরাসানের গভর্নর হিসেবে আমর পূর্বের তাহিরিদের মত ক্ষমতা প্রয়োগ করতে থাকেন।
৮৮৫ সালে তিনি উবাইদুল্লাহর বদলে বাগদাদের গভর্নর হন এবং পূর্বের মত খোরাসানের গভর্নর উপাধি লাভ করেন। তবে পূর্বের মত তিনি খোরাসানে নিজ শাসন প্রতিষ্ঠা করেননি। ৯১০ সালের দিকে তিনি মারা যান।
তাহির ইবনে হুসাইন
তাহির ইবনে হুসাইন (, ), জুল-ইয়ামিনাইন (, "the ambidextrous"), এবং আল-আ'ওয়ার (, "the one-eyed"), ছিলেন আব্বাসীয় খিলাফতের একজন ইরানি বংশোদ্ভূত সেনাপতি ও গভর্নর। চতুর্থ ফিতনার সময় তিনি খলিফা আল-মামুনের অধীনে কাজ করেছেন এবং আল-আমিনের বিরুদ্ধে সেনাবাহিনীকে নেতৃত্ব দিয়েছেন। এরপর তিনি কৃত্বিত্বের পুরস্কার হিসেবে খোরাসানের গভর্নর হন। এর ফলে তাহিরি রাজবংশের সূচনা হয়।
১৯৭৮ মহিলা ক্রিকেট বিশ্বকাপ
১৯৮৭ মহিলা ক্রিকেট বিশ্বকাপ একটি মহিলাদের আন্তর্জাতিক ক্রিকেট প্রতিযোগিতা যা ১৯৮৭ সালের ১-১৩ জানুয়ারি ভারতে অনুষ্ঠিত হয়েছিল। এটি ছিল মহিলা ক্রিকেট বিশ্বকাপের ২য় আসর এবং ভারতে আয়োজিত প্রথম টুনার্মেন্ট। ১৯৭৩ ইংল্যান্ড বিশ্বকাপের দীর্ঘ্য চার বছর পর এটি অনুষ্ঠিত হয়।Both Australia and England went into the last match of the tournament undefeated, which meant it functioned as a "de facto" final, akin to the Uruguay v Brazil match at the 1950 Football World Cup. England's Megan Lear later recounted that the "most memorable part of [the] tournament was playing in front of crowds of 40,000 plus".
The top five runscorers are included in this table, ranked by runs scored and then by batting average.
Source: CricketArchive
The top five wickettakers are listed in this table, ranked by wickets taken and then by bowling average.
Source: CricketArchive
বোরিবালি
বোরিবালি বা বোরিবলী হল মহারাষ্ট্রের মুম্বাই মহনগরের একটি গুরুত্বপূর্ণ অঞ্চল যা মুম্বাই-এর উত্তরাংশে অবস্থিত। বোরিবালি, ছত্রপতি শিবাজী আন্তর্জাতিক বিমানবন্দর থেকে দূরত্বে ও ছত্রপতি শিবাজী টার্মিনাস থেকে দূরত্বে অবস্থিত। ২০১১ এর জনগণনা অনুসারে বোরিবালির জনসংখ্যা প্রায় ১ মিলিয়ন।
ব্লেনডার (সফটওয়্যার)
ব্লেনডার হচ্ছে পেশাদারী বিনামূল্যে এবং উন্মুক্ত-সৃষ্ট ত্রি-মাত্রিক কম্পিউটার গ্রাফিক্স সফটওয়্যার যা ব্যবহৃত হয় প্রাণবন্তময়-চিত্র, ভিজ্যুয়াল সম্পাদনা, আর্ট, ত্রিমাত্রিক-মুদ্রিত models, ইন্টারেকটিভ ত্রিমাত্রিক অ্যাপলিকেশন এবং ভিডিও গেমস তৈরিতে।
ইন্কস্কেপ
ইন্কস্কেপ হল ভেক্টর গ্রাফিক্স সম্পাদনার জন্য জনপ্রিয় একটি ফ্রি এবং ওপেন সোর্স সফটওয়্যার। এর দ্বারা ভেক্টর গ্রাফিক্স যেমন চিত্রাবলী, ডায়াগ্রাম, লাইন আর্ট, চার্ট, লোগো সহ জটিল অঙ্কনের কাজ তৈরি বা সম্পাদনা করা যায়। ইন্কস্কেপের প্রাথমিক ভেক্টর গ্রাফিক্স বিন্যাস হল স্কেলেবেল ভেক্টর গ্রাফিক্স এসভিজি সংস্করণ ১.১। ইন্কস্কেপ দিয়ে বিভিন্ন বিন্যাসে আমদানি-রপ্তানি করা যেতে পারে, যদিও এর সম্পাদনার কর্মপ্রবাহ অবশ্যই এসভিজি ফরম্যাটে করতে হবে।
কাদির আহমেদ
কাদির আহমেদ খান (; জন্ম: ১৫ নভেম্বর, ১৯৮৫) অটকে জন্মগ্রহণকারী ও পাকিস্তানী বংশোদ্ভূত বিশিষ্ট আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। দলে তিনি মূলতঃ বোলিং করে থাকেন। ডানহাতি মিডিয়াম-ফাস্ট বোলিংয়ের পাশাপাশি ডানহাতে ব্যাটিংয়ে পারদর্শী কাদির আহমেদ।
১৮ নভেম্বর, ২০১৫ তারিখে দুবাইয়ে অনুষ্ঠিত বিশ্ব ক্রিকেট লীগ চ্যাম্পিয়নশীপের খেলায় হংকংয়ের বিপক্ষে একদিনের আন্তর্জাতিকে অভিষেক ঘটে তার। ২২ নভেম্বর, ২০১৫ তারিখে আবুধাবীতে ওমানের বিপক্ষে তার টুয়েন্টি২০ আন্তর্জাতিকে অভিষেক হয়।
আদনান ইলিয়াস
আদনান দান্নি ইলিয়াস (জন্ম: ৩০ ডিসেম্বর, ১৯৮৪) পাঞ্জাবের জাফরওয়াল এলাকায় জন্মগ্রহণকারী ও পাকিস্তানী বংশোদ্ভূত ওমানী ক্রিকেটার। ওমান ক্রিকেট দলের অন্যতম সদস্য তিনি। দলে তিনি মূলতঃ ডানহাতি ব্যাটসম্যান হিসেবে ভূমিকা রাখছেন। পাশাপাশি ডানহাতে মিডিয়াম বোলিং করে থাকেন তিনি। পূর্বে অনূর্ধ্ব-১৭ দলের পক্ষে খেলেছেন আদনান ইলিয়াস।
যুবদের আন্তর্জাতিক ক্রিকেটে মালয়েশিয়া অনূর্ধ্ব-১৭ ও হংকং অনূর্ধ্ব-১৯ দলের বিপক্ষে যথাক্রমে অপরাজিত ১৯৯* ও অপরাজিত ১৬৮* রান তুলেছিলেন। ২০০৫ সালে ওমান দল আইসিসি ট্রফি প্রতিযোগিতায় খেলার সুযোগ পায়। তিনিও দলের অন্যতম সদস্য মনোনীত হন। বেলফাস্টে ডেনমার্কের বিপক্ষে প্রস্তুতিমূলক খেলায় শতরান করেন তিনি ও দল জয়লাভ করে। মূল প্রতিযোগিতায় ছয় খেলায় উদ্বোধনী ব্যাটসম্যান হিসেবে নেমে মাত্র ৪৯ রান তোলেন। কিন্তু ব্যাটিং অর্ডারে পরিবর্তন ঘটিয়ে তিন নম্বরে মাঠে নামলে কানাডার বিপক্ষে ৩১ করেছিলেন।
২০০৬ সালের এসিসি ট্রফি প্রতিযোগিতায় গ্রুপ পর্বের শেষ খেলায় বাহরাইনের বিপক্ষে হেরে বিদায় নেয়। খেলায় তিনি ১৮ রান তোলেন। ২১ নভেম্বর, ২০১৫ তারিখে হংকংয়ের বিপক্ষে টুয়েন্টি২০ আন্তর্জাতিকে তার অভিষেক ঘটে।
ইছামতি নদী (পাবনা)
ইছামতি নদী বাংলাদেশের উত্তর-পশ্চিমাঞ্চলের পাবনা জেলার একটি নদী। নদীটির দৈর্ঘ্য ৪৪ কিলোমিটার, গড় প্রস্থ ১২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০৮।
ইছামতি নদীটি পাবনা জেলার পাবনা সদর উপজেলার ভাড়ারা ইউনিয়নে প্রবহমান পদ্মা নদী হতে উৎপত্তি লাভ করেছে। অতঃপর এই নদীর জলধারা একই জেলার বেড়া উপজেলার পৌরসভা এলাকা পর্যন্ত প্রবাহিত হয়ে হুরাসাগর নদীতে নিপতিত হয়েছে। আত্রাই নদী (পাবনা) হচ্ছে এর একমাত্র শাখানদী। মৌসুমি প্রকৃতির এই নদীতে সারাবছর পানিপ্রবাহ থাকে না। শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে পাম্প দিয়ে সেচের মাধ্যমে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। নদীটির কোথাও ভাঙনপ্রবণতা পরিলক্ষিত হয় না।
এম. চিন্নাস্বামী স্টেডিয়াম
এম. চিন্নাস্বামী স্টেডিয়াম () কর্ণাটকের বেঙ্গালুরু এলাকায় অবস্থিত ভারতের অন্যতম আন্তর্জাতিক ক্রিকেট স্টেডিয়াম। পূর্বে কর্ণাটক স্টেট ক্রিকেট অ্যাসোসিয়েশন (কেএসসিএ) নামে এটি পরিচিত ছিল। পরবর্তীতে কেএসসিএতে চার দশকেরও অধিক সময়ে জড়িত ও ১৯৭৭ থেকে ১৯৮০ মেয়াদে বিসিসিআইয়ের সভাপতি এম. চিন্নাস্বামী’র প্রতি শ্রদ্ধা প্রদর্শনপূর্বক বর্তমান নামে পরিচিতি ঘটানো হয়েছে।
স্টেডিয়ামের দর্শক ধারণ সক্ষমতা ৩৬,০০০। টেস্ট, ওডিআই, প্রথম-শ্রেণীর ক্রিকেটসহ সঙ্গীত ও সাংস্কৃতিক অনুষ্ঠান নিয়মিতভাবে এখানে অনুষ্ঠিত হয়। কর্ণাটক রাজ্য ক্রিকেট দল ও ইন্ডিয়ান প্রিমিয়ার লীগের রয়্যাল চ্যালেঞ্জার্স ব্যাঙ্গালুরু দলের প্রধান অনুশীলনী মাঠ হিসেবে এটি ব্যবহৃত হয়।
কর্ণাটক সরকারের অর্থায়ণে ১৯৬৯ সালে এর ভিত্তিপ্রস্তর স্থাপন করা হয়। ১৯৭০ সালে এর নির্মাণকার্য শুরু হয়। ১৯৭২-৭৩ মৌসুমে প্রথমবারের মতো প্রথম-শ্রেণীর ক্রিকেট খেলার আয়োজন করা হয়েছিল। ১৯৭৪-৭৫ মৌসুমে ভারত সফরে ওয়েস্ট ইন্ডিজ দলের মধ্যকার খেলায় এটি টেস্ট মর্যাদার অধিকারী হয়।
২২-২৯ নভেম্বর, ১৯৭৪ তারিখে অনুষ্ঠিত টেস্টে ক্লাইভ লয়েডের নেতৃত্বাধীন ওয়েস্ট ইন্ডিজের বিখ্যাত ব্যাটিং প্রতিভা ভিভ রিচার্ডস ও গর্ডন গ্রীনিজের অভিষেক হয়েছিল। দলটি পতৌদি'র ভারত দলকে ২৫৬ রানের ব্যবধানে পরাজিত করে। ১৯৭৬-৭৭ মৌসুমে টনি গ্রেগের ইংরেজ দলের বিপক্ষে ভারত এ মাঠে প্রথম জয়ী হয়। ৬ সেপ্টেম্বর, ১৯৮২ তারিখে মাঠে অনুষ্ঠিত প্রথম ওডিআইয়ে শ্রীলঙ্কা দল ৬ উইকেটে হারে।
১৯৯৬ সালের উইলস বিশ্বকাপ উপলক্ষে স্টেডিয়ামে প্রথম ফ্লাডলাইট প্রতিস্থাপন করা হয়। ৯ মার্চ, ১৯৯৬ তারিখে ফ্লাডলাইটের আলোয় কোয়ার্টার-ফাইনালে চীর-প্রতিদ্বন্দ্বী ভারত-পাকিস্তানের মধ্যে অনুষ্ঠিত হয়। এতে ভারত নাটকীয়ভাবে ৩৮ রানে জয়ী হয়।
মনজুর হোসেন
প্রফেসর ড. এম. মনজুর হোসেন বাংলাদেশের একজন খ্যাতনামা বিজ্ঞানী ও গবেষক। বাংলাদেশে স্ট্রবেরি চাষের উদ্ভাবক হিসেবে তিনি বেশি পরিচিত। তিনি সোমা ক্লোনাল ভেরিয়েশন প্রযুক্তির সাহায্যে বাংলাদেশে চাষ উপযোগী করে রাবি-১, রাবি-২, রাবি-৩ নামে তিনটি জাত উদ্ভাবন করেন। রাজশাহী বিশ্ববিদ্যালয়ের ইনস্টিটিউট অব বায়োলজিক্যাল সায়েন্স (আইবিএস) এর বর্তমান পরিচালক হিসেবে কর্মরত আছেন।
১৯৫৭ সালের ১৫ জানুয়ারি উত্তরের অন্যতম জেলা নাটোরের সিংড়ায় জন্মগ্রহণ করেন প্রফেসর ড. এম. মনজুর হোসেন। তাঁর স্ত্রী মোসাঃ নাসিমা ইয়াসমিন চৌধুরী রাজশাহী কলেজ এর প্রাণিবিদ্যা বিভাগে সহযোগী অধ্যাপক হিসেবে কর্মরত আছেন। ব্যক্তিগত জীবনে তিনি দুই কন্যা সন্তানের জনক।
১৯৮৩ সালে রাজশাহী বিশ্ববিদ্যালয়ে উদ্ভিদবিদ্যা বিভাগে প্রভাষক হিসেবে যোগদান করেন। বর্তমানে তিনি এই বিশ্ববিদ্যালয়ের ইনস্টিটিউট অব বায়োলজিক্যাল সায়েন্স অর্থাৎ জীব বিজ্ঞান বিভাগের (আইবিএস) পরিচালক। এছাড়া বর্তমানে উদ্ভিদ বিদ্যা বিভাগের উদ্ভিদ প্রজনন ও জিন প্রকৌশল গবেষণাগারে গবেষণা কর্মে নিয়োজিত রয়েছেন।
তাঁর গবেষণা কর্মের মধ্যে বাংলাদেশে চাষ উপযোগী স্ট্রবেরীর জাত উদ্ভবন সবচাইতে বেশি উল্লেখযোগ্য। ২০০৭ সালে দেশে প্রথম টকটকে লাল রঙের লোভনীয় ফল স্ট্রবেরি চাষের উদ্ভাবন করেন এম মনজুর হোসেন। তিনি রাবি-১, রাবি-২ ও রাবি-৩ নামে স্ট্রবেরির জাত আবিষ্কার করে কৃষকের মাঝে ছড়িয়ে দেন। তবে সবচেয়ে লাভজনক হচ্ছে রাবি-২ জাতটি। এম মনজুর হোসেন ১৯৯৬ সালে দেশে প্রথম টিস্যু কালচারের মাধ্যমে আলুবীজ উৎপাদন করেন। রাজশাহীর পদ্মা আবাসিক এলাকার একটি বাড়িতে কম খরচের প্রযুক্তিতে রেইনবো টিস্যু কালচার নামে ল্যাব স্থাপন করে তিনি টিস্যু কালচারের মাধ্যমে রোগমুক্ত আলুবীজ বাণিজ্যিকভাবে উৎপাদন করেন। ২০১৫ সালে তিনি মাত্র ১৪ লাখ টাকা ব্যয়ে রাজশাহী নগরের নামোভদ্রা এলাকায় ৩০০ টন ধারণক্ষমতার হিমাগার তৈরি করেন যা বেশ আলোড়ন সৃষ্টি করে। প্রচলিত পদ্ধতিতে এ ধরনের একটি হিমাগার তৈরিতে প্রায় আড়াই কোটি টাকা প্রয়োজন। এতে অর্থায়ন করেছে বাংলাদেশ ব্যাংক।
টোকাইদের পড়াশোনার কথা মাথায় রেখে এম মনজুর হোসেন ১৯৯৬ সালে রাজশাহী নগরীর দেওয়ানপাড়ায় আলো আশা স্কুল প্রতিষ্ঠা করেন। এখন এই বিদ্যালয়ে টোকাইদের পাশাপাশি ৪০০ শিশু প্রথম থেকে শুরু করে দশম শ্রেণী পর্যন্ত পড়াশোনা করে। এছাড়াও তাঁর গবেষণা কার্যক্রম নিয়ে তিনি আলো-আশা এগ্রোটেক ব্লগ নামে একটি কৃষি তথ্যভিত্তিক ব্লগ পরিচালনা করেন।
ড. এম. মনজুর হোসেন ইতোমধ্যে মহাত্মা গান্ধী শামীত্ম পুরস্কার পেয়েছেন। তিনি বাংলাদেশে সাধারণ কৃষকদের উন্নয়নে মাঠ পর্যায়ে টেকসই প্রযুক্তি উদ্ভাবন, স্ট্রবেরির জাত উদ্ভাবন, টিস্যু কালচারের বীজ আলু ও জাবেরা ফুলের চারা তৈরি এবং কৃষি গবেষণায় বিশেষ অবদান রাখার জন্য এ পুরস্কার লাভ করেন। এছাড়া ড. মনজুর হোসেন ১৯৯৫ সালে পিএইচডি গবেষণার কৃতিত্ব স্বরূপ স্বর্ণপদক অর্জন করেছেন। তিনি ১৯৯৫ সালে আমেরিকান সরপটিমিস্ট ইন্টারন্যাশনাল অ্যাওয়ার্ড ও ১৯৯৫ সালে কৃতিত্বের সঙ্গে জাপান ইয়াগামাতা বিশ্ববিদ্যালয় থেকে উচ্চতর ডিগ্রি গ্রহণ করায় গোল্ড মেডেল, ২০০২ সালে ইংল্যান্ডে কমনওয়েলথ ফেলো, ২০১১ সালে হেলেন কেলার গোল্ড মেডেলসহ অর্ধ শতাধিক সম্মাননা ও পুরস্কার পান। দেশি-বিদেশি জার্নালে বর্তমানে তার দু’শতাধিক গবেষণা প্রকাশনা রয়েছে। তার অধীনে এখন পর্যন্ত ২৭ জন পিএইচডি ও ৯ জন শিক্ষার্থী এমফিল গবেষণা করেছেন।
কি করে তোকে বলবো
কি করে তোকে বলবো ভারতীয় বাংলা চলচ্চিত্র। এই ছবিটি পরিচালনা করেছেন রবি কিনাগী। .। এতে অভিনয় করেছেন অঙ্কুশ হাজরা মিমি চক্রবর্তী সহ আরোও অনেকে।
এখানে আকাশ (অংকুশ) প্রিয়া নামের এক মেয়েকে ভালবাসত। কিন্তু মেয়েটি পরে কোনো এক কারণে পুলিশের কাছে আকাশের বিরুদ্ধে কমপ্লেন করে।। কিন্তু আকাশ মেয়েটিকে ছাড়তে পারেনি। সম্পর্ক শেষ হয়ে গিয়েছিল। আকাশের মা বাবা চেয়েছিল আকাশের বিয়ে দিতে।কিন্তু আকাশ রাজি ছিল না।
ইছামতি নদী (বগুড়া)
ইছামতি নদী বাংলাদেশের উত্তর-পশ্চিমাঞ্চলের বগুড়া জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০।
ইছামতি নদীটি বগুড়া জেলার বগুড়া সদর উপজেলার লাহিড়ীপাড়া ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা একই জেলার গাবতলী উপজেলার বালিয়াদিঘী ইউনিয়ন পর্যন্ত প্রবাহিত হয়ে বাঙালি নদীতে নিপতিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে সেচের মাধ্যমে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। ভাঙনের কারণে নদী যেমন প্রশস্ত হচ্ছে, তেমনি পলির প্রভাবে নদীর তলদেশ ভরাট হয়ে যাচ্ছে। শুধু বর্ষা মৌসুমে এ নদীতে সীমিত পরিসরে নৌযান চলাচল করে।
ইছামতি নদী (বগুড়া-সিরাজগঞ্জ)
ইছামতি নদী বাংলাদেশের উত্তর-পশ্চিমাঞ্চলের বগুড়া ও সিরাজগঞ্জ জেলার একটি নদী। নদীটির দৈর্ঘ্য ৭৪ কিলোমিটার, গড় প্রস্থ ৬৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১১।
ইছামতি নদীটি বগুড়া জেলার সারিয়াকান্দি উপজেলার ভেলাবাড়ি ইউনিয়নে প্রবহমান বাঙালি নদী হতে উৎপত্তি লাভ করেছে। অতঃপর এই নদীর জলধারা সিরাজগঞ্জ জেলার রায়গঞ্জ উপজেলার নলকা ইউনিয়ন পর্যন্ত প্রবাহিত হয়ে বাঙালি নদীতেই নিপতিত হয়েছে। এই নদীটি বাঙালি নদীর প্রায় সমান্তরালে উত্তর-দক্ষিণ দিকে প্রবাহিত হয়েছে। উৎসস্থান পলি পড়ে ভরাট হয়ে যাওয়ায় শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে সেচের মাধ্যমে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। সেসময় নদীটিতে বন্যা দেখা যায়।
ইছামতি নদী (ঢাকা বিভাগ)
ইছামতি নদী বাংলাদেশের উত্তর-কেন্দ্রীয় অঞ্চলের মানিকগঞ্জ, ঢাকা ও মুন্সিগঞ্জ জেলার মাঝ দিয়ে প্রবাহিত একটি নদী। নদীটির দৈর্ঘ্য ১২৯ কিলোমিটার, গড় প্রস্থ ৭২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৪।
ইছামতি নদীটি মানিকগঞ্জ জেলার দৌলতপুর উপজেলার বাঘুটিয়া ইউনিয়নে প্রবহমান যমুনা নদী হতে উৎপত্তি লাভ করেছে। অতঃপর এই নদীর জলধারা ঢাকা জেলার নবাবগঞ্জ উপজেলার মধ্য দিয়ে মুন্সিগঞ্জ জেলার লৌহজং উপজেলার লোহাজং টেওটিয়া ইউনিয়ন পর্যন্ত প্রবাহিত হয়ে পদ্মা নদীতে নিপতিত হয়েছে। বারোমাসি প্রকৃতির এই নদীতে সারাবছর জলপ্রবাহ থাকে। তবে বর্ষাকালে নদীটিতে স্বাভাবিকের চেয়ে জলের প্রবাহ বৃদ্ধি পায়। পলির প্রভাবে নদীর তলদেশ ক্রমশ ভরাট হয়ে যাচ্ছে, এর প্রশস্ততা সংকুচিত হচ্ছে এবং পানির প্রবাহ হ্রাস পাচ্ছে।
ইছামতি নদী (সিরাজদিখান)
ইছামতি নদী বাংলাদেশের উত্তর-কেন্দ্রীয় অঞ্চলের মুন্সিগঞ্জ ও নারায়ণগঞ্জ জেলার একটি নদী। নদীটির দৈর্ঘ্য ৩৬ কিলোমিটার, গড় প্রস্থ ১৫২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৫।
ইছামতি নদীটি মুন্সিগঞ্জ জেলার সিরাজদীখান উপজেলার শেখরনগর ইউনিয়নে প্রবহমান ইছামতি নদী (মানিকগঞ্জ) হতে উৎপত্তি লাভ করেছে। অতঃপর এই নদীর জলধারা নারায়ণগঞ্জ জেলার নারায়ণগঞ্জ সদর জেলার বক্তাবলী ইউনিয়নে দুটি ধারায় বিভক্ত হয়ে আলিরটেক ইউনিয়ন পর্যন্ত প্রবাহিত হয়ে ধলেশ্বরী নদীতে নিপতিত হয়েছে। বারোমাসি প্রকৃতির এই নদীতে সারাবছর পানিপ্রবাহ থাকে। নদীটি জোয়ারভাটা প্রভাবিত।
ইছামতি নদী (রাঙ্গামাটি)
ইছামতি নদী বাংলাদেশের পূর্ব-পাহাড়ি অঞ্চলের রাঙ্গামাটি ও চট্টগ্রাম জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৩২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ০১।
ইছামতি নদীটি রাঙ্গামাটি জেলার কাউখালী উপজেলার ঘাগড়া ইউনিয়নের পাহাড়ি এলাকা হতে উৎপত্তি লাভ করেছে। অতঃপর এই নদীর জলধারা চট্টগ্রাম জেলার রাঙ্গুনিয়া উপজেলার মরিয়মনগর ইউনিয়ন পর্যন্ত প্রবাহিত হয়ে কর্ণফুলী নদীতে নিপতিত হয়েছে। রাজানগর, পারুয়া, হোসনাবাদ, রাঙ্গুনিয়া ইউনিয়ন দিয়ে প্রবাহকালে বেশ কয়েকটি ছোট খাল ও ছড়া এই নদীর সঙ্গে মিলিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়।
ইরামতি নদী
ইরামতি নদী বাংলাদেশের উত্তর-পশ্চিমাঞ্চলের বগুড়া ও নওগাঁ জেলার একটি নদী। নদীটির দৈর্ঘ্য ৫৮ কিলোমিটার, গড় প্রস্থ ২৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইরামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৩।
ইরামতি নদীটি বগুড়া জেলার দুপচাঁচিয়া উপজেলার চামরুল ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা নওগাঁ নওগাঁ জেলার আত্রাই উপজেলার পঞ্চপুর ইউনিয়ন পর্যন্ত প্রবাহিত হয়ে আত্রাই নদীতে (নওগাঁ-নাটোর) নিপতিত হয়েছে। বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। সেসময় নদীটিতে বন্যা দেখা যায়। কিন্তু শুকনো মৌসুমে নদীটি শুকিয়ে যায়।
পয়েন্টিং ডিভাইস
একটি পয়েন্টিং ডিভাইস হল এমন একটি ইনপুট ব্যবস্থা (বিশেষ করে মানুষের জন্য) যার মাধ্যমে একজন ব্যবহারকারী নিরবিচ্ছিন্নভাবে এবং বহুমাত্রায় কম্পিউটারে ডেটা ইনপুট করতে সমর্থ হয়। ক্যাড ব্যবস্থায় এবং চিত্রভিত্তিক ব্যবহারকারি ইন্টারফেসের মাধ্যমে একজন ব্যবহারকারী কম্পিউটারে ডেটা প্রদান ও নিয়ন্ত্রন করে বাস্তবিক যন্ত্র এবং হাতের নাড়াচাড়ার মাধ্যমে যেমন মাউস বা এই জাতীয় ইনপুট ডিভাইস দিয়ে যেগুলো একটি টেবিলের উপরিভাগে রেখে ব্যবহার করা হয় ও মাউসের ক্লিক সুইচের ব্যবহার করা হয়। বাস্তবিক যন্ত্রের নাড়াচাড়া, সুইচের ব্যবহার প্রদর্শনী যন্ত্রে দেখা যায় একটি পয়েন্টার বা নির্দেশক বা কার্সরের মাধ্যমে যা কিনা বাস্তবিক যন্ত্রে কৃত কর্মের দৃষ্টিগাহ্য পরিবর্তন দেখায়। যন্ত্রে সাধারণ নাড়াচাড়ার/ইঙ্গিতের মধ্যে রয়েছে নির্দেশ এবং ক্লিক, ড্রাগ করা এবং ড্রপ করা।
অনেক ধরনের পয়েন্টিং ডিভাইস থাকলেও, সবচেয়ে সাধারণ পয়েন্টিং ডিভাইস হল মাউস। যে যন্ত্র কার্সরকে নিয়ন্ত্রন করে তাকে পয়েন্টিং ডিভাইসের দিক থেকে সাধারণ অর্থে মাউস বলেই চিহ্ণিত করা হয়। বেশিরভাগ পয়েন্টিং যন্ত্রে ব্যবহৃত হয় ফিটস ল/ ফিটস সূত্র যার মাধ্যমে একজন লোকের একটি নির্দেশিত লক্ষ্যবস্তুতে পৌছাতে কত সময় লাগে এবং লক্ষ্যবস্তুটি কত দূরে ও কতটুকু চওড়া তার অনুপাত মাপা হয়। সোজা কথায় একটি লক্ষ্যবস্তুতে পৌছাতে ব্যবহারকারীর কত গতি লাগবে তা নির্ধারনে এটি ব্যবহৃত হয়।
২০১৬ দক্ষিণ এশীয় গেমসে খো খো
২০১৬ দক্ষিণ এশীয় গেমসের শেষের দিকে ৬ দিন , ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে খো খো অনুষ্ঠিত হয়। এতে একটি মাত্র নির্দিষ্ট বিভাগ ছিল। গেমসে পুরুষ ও মহিলা উভয়ের জন্য একই ধরনের বিভাগে প্রতিযোগিতা অনুষ্ঠিত হয়।
২০১৬ দক্ষিণ এশীয় গেমসে কাবাডি
২০১৬ দক্ষিণ এশীয় গেমসের শেষের দিকে ৬ দিন, ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে কাবাডি অনুষ্ঠিত হয়। এতে পুরুষ ও মহিলা উভয় বিভাগে ভারত স্বর্ণ পদক জিতে নেয়।